CELEX: 32008R1330
Language: sl
Date: 2008-12-22 00:00:00
Title: Uredba Komisije (ES) št. 1330/2008 z dne 22. decembra 2008 o stotretji spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

23.12.2008   
            
            
               SL
            
            
               Uradni list Evropske unije
            
            
               L 345/60
            
         
      UREDBA KOMISIJE (ES) št. 1330/2008
   z dne 22. decembra 2008
   o stotretji spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti prve alinee člena 7(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov se je 21. in 27. oktobra 2008 ter 12. novembra 2008 odločil, da spremeni seznam fizičnih in pravnih oseb, skupin in subjektov, za katere velja zamrznitev sredstev in gospodarskih virov, tako da nanj doda sedem fizičnih oseb na podlagi informacij v zvezi z njihovo povezanostjo z Al-Kaido. Komisiji so bile predložene utemeljitve sprememb.
            
         
               (3)
            
            
               Prilogo I je treba ustrezno spremeniti.
            
         
               (4)
            
            
               Da bi se zagotovila učinkovitost ukrepov, predvidenih s to uredbo, mora ta začeti veljati takoj.
            
         
               (5)
            
            
               Ker seznam ZN ne vsebuje trenutnih naslovov zadevnih fizičnih oseb, je treba v Uradnem listu objaviti obvestilo, da lahko zadevne fizične osebe stopijo v stik s Komisijo in da jim lahko Komisija pozneje posreduje razloge, na katerih temelji ta uredba, jim da možnost, da dajo svoje pripombe o teh razlogih, ter glede na pripombe in morebitne dodatne informacije pregleda to uredbo –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. decembra 2008
      
         
            Za Komisijo
         
         Eneko LANDÁBURU
         
         
            Generalni direktor za zunanje odnose
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      Pod naslov „Fizične osebe“ se dodajo naslednji vnosi:
      
                  (1)
               
               
                  Abdulbasit Abdulrahim (alias (a) Abdul Basit Fadil Abdul Rahim, (b) Abdelbasit Abdelrahim, (c) Abdullah Mansour, (d) Abdallah Mansour, (e) Adbulrahim Abdulbasit Fadil Mahoud). Naslov: London, Združeno kraljestvo. Datum rojstva: 2.7.1968. Kraj rojstva: Gdabia, Libija. Št. potnega lista: 800220972 (britanski potni list). Državljanstvo: britansko. Drugi podatki: (a) številka britanskega nacionalnega zavarovanja PX053496A; (b) udeležen pri zbiranju sredstev v imenu libijske islamske borbene skupine (Libyan Islamic Fighting Group – LIFG); (c) imenovan je bil na visoke položaje v LIFG v Združenem kraljestvu; (d) povezan z direktorji SANABEL Relief Agency, ki se imenujejo Ghuma Abd’rabbah, Taher Nasuf in Abdulbaqi Mohammed Khaled, ter s člani LIFG v Združenem kraljestvu, vključno z Ismailom Kamoko, vodilnim članom LIFG v Združenem kraljestvu, ki je bil junija 2007 v Združenem kraljestvu obsojen zaradi financiranja terorizma.
               
            
                  (2)
               
               
                  Redouane El Habhab (alias Abdelrahman). Naslov: Iltisstrasse 58, 24143 Kiel, Nemčija (prejšnji naslov). Datum rojstva: 20.12.1969; Kraj rojstva: Casablanca, Maroko. Državljanstvo: nemško. Št. potnega lista: 1005552350 (izdan 27.3.2001 v Kielu, Nemčija, veljaven do 26.3.2011). Št. osebne izkaznice: 1007850441 (nemška zvezna osebna izkaznica izdana 27.3.2001 v Kielu, Nemčija, veljavna do 26.3.2011). Drugi podatki: trenutno se nahaja v zaporu v Lübecku, Nemčija.
               
            
                  (3)
               
               
                  Maftah Mohamed Elmabruk (alias (a) Muftah Al Mabrook, (b) Mustah ElMabruk, (c) Maftah El Mobruk, (d) Muftah El Mabruk, (e) Maftah Elmobruk, (f) Al Hajj Abd Al Haqq, (g) Al Haj Abd Al Hak). Naslov: London, Združeno kraljestvo. Datum rojstva: 1.5.1950. Kraj rojstva: Libija. Državljanstvo: libijsko. Drugi podatki: (a) številka britanskega nacionalnega zavarovanja: PW503042C; (b) britanski prebivalec; (c) udeležen pri zbiranju sredstev v imenu libijske islamske borbene skupine (LIFG). Povezan s člani LIFG v Združenem kraljestvu, vključno z Mohammedom Benhammedijem in Ismailom Kamoko, vodilnim članom LIFG v Združenem kraljestvu, ki je bil junija 2007 v Združenem kraljestvu obsojen zaradi financiranja terorizma.
               
            
                  (4)
               
               
                  Abdelrazag Elsharif Elosta (alias Abdelrazag Elsharif Al Usta). Naslov: London, Združeno kraljestvo. Datum rojstva: 20.6.1963. Kraj rojstva: Soguma, Libija. Št. potnega lista: 304875071 (britanski potni list). Državljanstvo: britansko. Drugi podatki: (a) številka britanskega nacionalnega zavarovanja: PW669539D; (b) udeležen pri zbiranju sredstev in finančni pomoči v imenu libijske islamske borbene skupine (LIFG). Povezan s člani LIFG v Združenem kraljestvu, vključno z Mohammedom Benhammedijem, Taherjem Nasufom in Ismailom Kamoko, vodilnim članom LIFG v Združenem kraljestvu, ki je bil junija 2007 v Združenem kraljestvu obsojen zaradi financiranja terorizma.
               
            
                  (5)
               
               
                  Fritz Martin Gelowicz (alias Robert Konars (rojen 10.4.1979 v Liège, Belgija), (b) Markus Gebert, (c) Malik, (d) Benzl, (e) Bentley). Naslov: Böfinger Weg 20, 89075 Ulm, Nemčija (prejšnji naslov). Datum rojstva: 1.9.1979. Kraj rojstva: München, Nemčija. Državljanstvo: nemško. Št. potnega lista: 7020069907 (nemški potni list izdan v Ulmu, Nemčija, veljaven do 11.5.2010). Nacionalna matična številka: 7020783883 (nemška zvezna osebna izkaznica izdana v Ulmu, Nemčija, veljavnost potekla 10.6.2008). Drugi podatki: (a) povezan z Zvezo islamskega džihada (Islamic Jihad Union – IJU), znano tudi kot Skupina islamskega džihada (Islamic Jihad Group), vsaj od začetka leta 2006. Povezan z Danielom Martinom Schneiderjem in Ademom Yilmazom. Usposobljen za proizvodnjo in uporabo eksplozivov; (b) aretiran 4. septembra 2007 v Medebachu, Nemčija, v priporu v Nemčiji od 5. septembra 2007 (oktobra 2008).
               
            
                  (6)
               
               
                  Daniel Martin Schneider (alias Abdullah). Naslov: Petrusstrasse 32, 66125 Herrensohr, Dudweiler, Saarbrücken, Nemčija (prejšnji naslov). Datum rojstva: 9.9.1985. Kraj rojstva: Neunkirchen (Saar), Nemčija. Državljanstvo: nemško. Št. potnega lista: 2318047793 (nemški potni list izdan 17.5.2006 v Friedrichsthalu, Nemčija, veljaven do 16.5.2011). Nacionalna matična številka: 2318229333 (nemška zvezna osebna izkaznica izdana 17.5.2006 v Friedrichsthalu, Nemčija, veljavna do 16.5.2011 (prijavljena kot izgubljena)). Drugi podatki: (a) povezan z Zvezo islamskega džihada (Islamic Jihad Union – IJU), znano tudi kot Skupina islamskega džihada (Islamic Jihad Group), vsaj od začetka leta 2006. Povezan s Fritzem Martinom Gelowiczem in Ademom Yilmazom; (b) aretiran 4. septembra 2007 v Medebachu, Nemčija, v priporu v Nemčiji od 5. septembra 2007 (oktobra 2008).
               
            
                  (7)
               
               
                  Adem Yilmaz (alias Talha). Datum rojstva: 4.11.1978. Kraj rojstva: Bayburt, Turčija. Državljanstvo: turško. Št. potnega lista: TR-P 614 166 (turški potni list izdal turški generalni konzulat v Frankfurtu/Main 22.3.2006, veljaven do 15.9.2009). Naslov: Südliche Ringstrasse 133, 63225 Langen, Nemčija (prejšnji naslov). Drugi podatki: (a) povezan z Zvezo islamskega džihada (Islamic Jihad Union – IJU), znano tudi kot Skupina islamskega džihada (Islamic Jihad Group), vsaj od začetka leta 2006. Povezan s Fritzem Martinom Gelowiczem in Danielom Martinom Schneiderjem; (b) aretiran 4. septembra 2007 v Medebachu, Nemčija, v priporu v Nemčiji od 5. septembra 2007 (oktobra 2008).